title: Id-Deċiżjoni tal-Kummissjoni tal- 15 ta' Dicembru 2004 li twaqqaf aġenzija esekuttiva bl-isem Aġenzija Esekuttiva għall-Programm dwar is-Saħħa Pubblika għat-tmexxija ta' l-azzjoni Komunitarja fil-qasam tas-saħħa pubbilka — b'applikazzjoni tar-Regolament (KE) Nru 58/2003 tal-Kunsill

text:
               14.10.2005

               MT

               Il-Ġurnal Uffiċjali ta’ l-Unjoni Ewropea

               98

         ID-DEĊIŻJONI TAL-KUMMISSJONI
   tal-15 ta' Dicembru 2004
   li twaqqaf aġenzija esekuttiva bl-isem “Aġenzija Esekuttiva għall-Programm dwar is-Saħħa Pubblika” għat-tmexxija ta' l-azzjoni Komunitarja fil-qasam tas-saħħa pubbilka — b'applikazzjoni tar-Regolament (KE) Nru 58/2003 tal-Kunsill
   (2004/858/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   wara li kkunsidrat ir-Regolament (KE) Nru 58/2003 tal-Kunsill tad-19 ta' Diċembru 2002 li jistipola l-istatut għall-aġenziji esekuttivi li se jkunu fdati b'ċerti ħidmiet li għandhom x'jaqsmu mat-tmexxija tal-programmi Komunitarji (1), u partikolarment l-Artikolu 3(1) tiegħu,
   Billi:

               (1)

               Ir-Regolament (KE) Nru 58/2003 jagħti setgħa lill-Kummissjoni li twaqqaf aġenziji esekuttivi konformi ma' l-istatut stipulat minn dan ir-Regolament u tafdalhom ċerti ħidmiet ta' tmexxija li għandhom x'jaqsmu ma' wieħed jew aktar mill-programmi Komunitarji; din id-Deċiżjoni ma taffettwax il-firxa tar-Regolament.

               (2)

               Il-ħolqien ta' aġenzija esekuttiva għandu l-għan li jgħin lill-Kummissjoni tiffoka fuq l-attivitajiet u l-ħidmiet ewlenin tagħha li ma jistgħux jiġu assenjati lil entitajiet esterni, mingħajr ma titlef, madankollu, l-kontroll fuq, jew ir-responsabbiltà aħħarija għal, l-attivitajiet li jitmexxew mill-aġenziji esekuttivi msemmija.

               (3)

               It-tmexxija tal-programm ta' azzjoni Komunitarja fil-qasam tas-saħħa pubblika, adottat mid-Deċiżjoni (2) Nru 1786/2002/KE tal-Parlament Ewropew u tal-Kunsill tat-23 ta' Settembru 2002, tinvolvi l-implimentazzjoni ta' proġetti tekniċi li ma jimplikawx teħid ta' deċiżjonijiet politiċi u li jeħtieġu livell għoli ta' għarfien tekniku u finanzjarju tul il-proġett kollu.

               (4)

               Id-delega lil aġenzija esekuttiva ta' ħidmiet marbuta ma' l-implimentazzjoni ta' programm hija xi ħaġa possibbli, flimkien ma' distinzjoni ċara bejn il-fażi tal-programmazzjoni tal-proġett, li huwa xogħol il-Kummissjoni, u l-fażi ta' l-implimentazzjoni, li se tkun f'idejn l-aġenzija esekuttiva.

               (5)

               Sar studju li jqabbel l-ispejjeż mal-benefiċċji li wera li l-aġenzija esekuttiva tkun mezz aktar ekonomiku għat-titjib ta' l-effettività fil-mod ta' kif jiġi implimentat il-programm għas-saħħa pubblika. Fuq il-karatteristiċi ta' dan il-programm, l-enfasi hija fuq id-delega ta' ħidmiet tekniċi, bil-għan ewlieni jkun it-tisħiħ tar-rabtiet bejn il-programm Komunitarju msemmi u l-komunitajiet ta'esperti fl-Istati Membri.

               (6)

               L-aġenzija se jkollha timmobilizza esperti ta' livell għoli sabiex tilħaq l-għanijiet definiti mill-Kummissjoni u taħt il-kontroll tagħha. L-aġenzija se jkollha wkoll tottimizza l-implimentazzjoni tal-programm billi tiffaċilita r-reklutaġġ ta' speċjalisti fi kwistjonijiet ta' saħħa pubblika.

               (7)

               Minbarra ħidmietha għaż-żmien fit-tul, l-aġenzija se ttejjeb il-flessibbiltà fl-implimentazzjoni tal-programm. Il-programm ta' ħidma annwali ta' l-aġenzija għandu jippermettilha tappoġġja t-tfassil ta' prioritajiet annwali għall-implimentazzjoni tal-programm ta' saħħa pubblika, irranġat u deċiż mill-Kummissjoni wara l-opinjoni tal-kumitat programmatiku.

               (8)

               Tmexxija msejsa fuq ir-riżultati miksuba mill-aġenzija, flimkien mat-twaqqif ta' proċeduri u mogħdijiet meħtieġa għall-kontroll u l-koordinazzjoni, se jagħmulha possibbli li jitħaffu l-modi li bihom il-programm jiġi implimentat mill-Kummissjoni. Is-servizzi tal-Kummissjoni jistgħu wkoll jieħdu vantaġġ mix-xogħol tekniku mwettaq mill-aġenzija billi jiżviluppaw, b'mod parallel u xieraq, ħidmiet ta' natura politika. Is-servizzi tal-Kummissjoni se jiżviluppaw ukoll ħidmiet marbuta ma' l-implimentazzjoni tal-programm li ma jkunux xierqa għall-konferiment lill-aġenzija.

               (9)

               Il-kooperazzjoni ta' l-aġenzija mas-servizzi tal-Kummissjoni, u t-twettiq tal-ħidmiet speċifiċi ta' l-aġenzija f'dak li għandu x'jaqsam mat-tixrid ta' l-informazzjoni u l-għoti ta' assistenza lin-netwerks, għandu jgħin sabiex jikber il-profil ta' l-azzjoni Komunitarja fil-qasam tas-saħħa pubblika.

               (10)

               Il-miżuri previsti f'din id-deċiżjoni huma konformi ma' l-opinjoni tal-Kumitat għall-Aġenziji Eskuttivi,

         IDDEĊIEDET KIF ĠEJ:
   Artikolu 1
   Ħolqien
   1.   B'dan, qed titwaqqaf aġenzija esekuttiva għat-tmexxija ta' l-azzjoni komunitarja fil-qasam tas-saħħa pubbilka (“l-Aġenzija”), li l-istatut tagħha huwa mniżżel fir — Regolament tal-Kunsill (KE) nru 58/2003
   2.   Isem l-aġenzija se jkun “L-Aġenzija esekuttiva għall-Programm dwar is-Saħħa Pubblika”.
   Artikolu 2
   Fejn tinsab l-aġenzija
   L-Aġenzija se tkun ibbażata fil-Lussemburgu.
   Artikolu 3
   Il-mandat ta' l-Aġenzija
   L-Aġenzija hija b'dan stabbilita għal perjodu li jibda mill-1 ta' Jannar 2005 u jintemm fit-31 ta' Diċembru 2010.
   Artikolu 4
   Għanijiet u ħidmiet
   1.   Skond il-programm ta' azzjoni Komunitarja fil-qasam tas-saħħa pubblika stabbilit mid-Deċiżjoni Nru 1786/2002/KE tal-Parlament Ewropew u tal-Kunsill tat-23 ta' Settembru 2002 (“Deċiżjoni ta' qafas”), l-Aġenzija hija b'dan fdata bl-implimentazzjoni ta' proġetti tekniċi li jikkonċernaw l-għajnuna Komunitarja taħt il-programm, minbarra għall-evalwazzjoni tal-programmi, il-monitoraġġ tal-leġislazzjoni, u kull azzjoni oħra li tista' tkun fil-kompetenza esklussiva tal-Kummissjoni. Hija qed tiġi fdata, partikolarment, b'mod il-ħidmiet:

               a)

               it-tmexxija tal-fażijiet kollha ta' proġetti speċifiċi, fil-kuntest ta' l-implimentazzjoni tal-programm dwar is-saħħa pubblika, fuq il-bażi tad-Deċiżjoni Nru 1786/2002/KE u tal-pjan ta' ħidma previst f'dik id-deċiżjoni u adottat mill-Kummissjoni, u l-verifiki meħtieġa kollha għal dak il-għan, filwaqt li jittieħedu d-deċizjoniiet rilevanti fil-każi fejn il-Kummissjoni tatha s-setgħa tagħmel dan;

               b)

               l-adozzjoni ta' l-istrumenti għall-esekuzzjoni tal-baġit għad-dħul u l-ħruġ u, fil-każi fejn il-Kummissjoni tatha s-setgħa tagħmel dan, t-twettiq ta' kull operazzjoni meħtieġa għat-tmexxija tal-programm Komunitarju u, b'mod partikolari, dawk marbuta ma' l-għoti ta' kuntratti u ta' għotjiet;

               c)

               l-għoti ta' appoġġ loġistiku, xjentifiku u tekniku, partikolarment l-organizzazzjoni ta' laqgħat tekniċi (it-tmexxija ta' gruppi ta' ħidma espert), studji ta' tħejjija, seminars jew konferenzi.

         2.   Id-deċiżjoni tal-Kummissjoni li tiddelega l-awtorità lill-Aġenzija sejra turi fid-dettal il-ħidmiet kollha fdati lill-Aġenzija. Sejra tintbagħat lill-Kumitat għall-Aġenziji Esekuttivi bħala informazzjoni.
   Artikolu 5
   Struttura organizzattiva
   1.   L-Aġenzija se tkun immexxija minn Kumitat ta' Ġestjoni u Direttur maħtur mill-Kummissjoni.
   2.   Il-membri tal-Kumitat ta' Ġestjoni se jinħatru għal perjodu ta' sentejn.
   3.   Id-Direttur se jinħatar għal perjodu ta' erba' snin.
   Artikolu 6
   Għotja
   L-Aġenzija se tirċievi għotja li hija mdaħħla fil-baġit ta' l-Unjoni Ewropea u li hija meħuda mill-fondi allokati lill-programm dwar is-saħħa pubblika.
   Artikolu 7
   Superviżjoni u rendikont
   L-Aġenzija se tkun soġġetta għas-superviżjoni mill-Kummissjoni u għandha tirrapporta regolarment dwar il-progress fl-implimentazzjoni tal-programmi li għalihom hi responsabbli, fi qbil ma' l-arranġamenti u l-intervalli stipulati fl-istrument tad-delega.
   Artikolu 8
   L-implimentazzjoni tal-baġit operattiv
   L-Aġenzija għandha timplimenta l-baġit operattiva tagħha fi qbil mad-dispożizzjonijiet tar-regolament finanzjarju standard. (1).

      Maghmula fi Brussell, tal-15 ta' Dicembru 2004.

            Għall-Kummissjoni Ewropea

         Markos KYPRIANOU

            Membru tal-Kummissjoni

      (1)  ĠU L 11 tas-16 ta' Jannar 2003, p. 1.

      (2)  ĠU L 271 tad-9 ta' Ottubru 2002, p. 1. Deċiżjoni emendata bid-Deċiżjoni Nru 786/2004/KE (ĠU L 138, tat 30.4.2004, p. 7).

      (1)  Ir-Regolament tal-Kumissjoni (KE) Nru 1653/2004 tal-21 ta' Settembro 2004 dwar ir-regolamentazzjoni finanzjar ja standard għall-agenziji cżekuttivi li jsegwi r-Regolament tal-Kunsill (KE) Nru 58/2003 li jħejji l-istatut għall-aġenziji eżekuttivi li jridu jiġu afdati b'ċerti dmirijiet fit-tmexxija tal-programmi tal-Komunità (ĠU L 297, tat-22.9.2004, p. 6).


title: Deċiżjoni tal-Kunsill (UE) 2017/562 tal-21 ta' Marzu 2017 li taħtar membru supplenti, propost mir-Repubblika Portugiża, tal-Kumitat tar-Reġjuni

text:
               25.3.2017

               MT

               Il-Ġurnal Uffiċjali tal-Unjoni Ewropea

               L 80/32

         DEĊIŻJONI TAL-KUNSILL (UE) 2017/562
   tal-21 ta' Marzu 2017
   li taħtar membru supplenti, propost mir-Repubblika Portugiża, tal-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Portugiż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sur Rodrigo VASCONCELOS DE OLIVEIRA, sar vakanti siġġu ta' membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur bħala membru supplenti tal-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Rui Jorge DA SILVA LEITE DE BETTENCOURT, Secretário Regional Adjunto da Presidência para as Relações Externas do Governo Regional dos Açores.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta' Marzu 2017.

            Għall-Kunsill

            Il-President

         E. SCICLUNA

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: Id-Deċiżjoni tal-Kunsill ta' l- 10 ta' Ġunju 2004 li tikkonċerna r-rappreżentanza tal-poplu ta' Ċipru fil-Parlament Ewropew fil-każ ta' ftehim dwar il-problema ta' Ċipru

text:
               30.5.2006

               MT

               Il-Ġurnal Uffiċjali ta’ l-Unjoni Ewropea

               58

         ID-DEĊIŻJONI TAL-KUNSILL
   ta' l-10 ta' Ġunju 2004
   li tikkonċerna r-rappreżentanza tal-poplu ta' Ċipru fil-Parlament Ewropew fil-każ ta' ftehim dwar il-problema ta' Ċipru
   (2004/511/KE)
   IL-KUNSILL TA' L-UNJONI EWROPEA,
   Wara li kkunsidra l-Protokoll Nru 10 dwar Ċipru ta' l-Att ta' l-Adeżjoni tal-2003, u partikolarment l-Artikolu 4 tiegħu,
   Wara li kkunsidra l-proposta minn għand il-Kummissjoni,
   Billi:

               (1)

               Il-Kunsill Ewropew ripetutament issottolineja il-preferenza qawwija tiegħu għall-adeżjoni ta' Ċipru bħala pajjiż magħqud. S'issa, għandu ma ntlaħaqx ftehim komprensiv għall-problema ta' Ċipru u l-għaqda mill-ġdid tal-gżira.

               (2)

               Skond l-Artikolu 189 tat-Trattat li jistabbilixxi l-Komunità Ewropea, il-Parlament Ewropew jikkonsisti fir-rappreżentanti tal-popli ta' l-Istati li jingħaqdu flimkien fil-Komunità. Il-Membri tal-Parlament Ewropew jiġu eletti b'suffraġju universali dirett bi qbil ma' l-Artikolu 190 tat-Trattat li jistabbilixxi l-Komunità Ewropea, l-Artikolu 108 tat-Trattat li jistabbilixxi il-Komunità Ewropea ta' l-Enerġija Atomika u l-Att li jikkonċerna l-elezzjoni tal-membri tal-Parlament Ewropew b'suffraġju universali dirett, anness mad-Deċiżjoni tal-Kunsill 76/787/KEFA, KEE, Euratom (1), kif emendat b'Deċiżjoni tal-Kunsill 2002/772/KE, Euratom (2). (minn issa msejjaħ “l-Att ta' l-1976”).

               (3)

               Il-Membri tal-Parlament Ewropew għat-terminu li jmiss li jkopri l-perjodu bejn l-2004 u l-2009 ser ikunu eletti fl-elezzjonijiet li għandhom isiru bejn l-10 u t-13 ta' Ġunju 2004. Skond l-Artikolu 11 ta' l-Att ta' l-Adeżjoni ta' l-2003, in-numru ta' rappreżentanti eletti f'Ċipru mill-bidu tat-terminu 2004-2009 għandu jkun ta' sitta. Iżda l-elezzjonijiet għal dan it-terminu 2004-2009 mhumiex ser isiru fil-parti ta' Ċipru fejn il-Gvern tar-Repubblika ta' ċipru ma jeżerċitax kontroll effettiv.

               (4)

               Biex tiġi ggarantita r-rappreżentanza u d-drittijiet elettorali taċ-Ċiprijotti kollha, fil-każ ta' ftehim komprensiv, huwa meħtieġ li jkun hemm provvediment għall-għeluq kmieni tal-mandat tar-rappreżentanti tal-poplu ta' Ċipru fil-Parlament Ewropew eletti fl-2004 jew f'elezzjonijiet sussegwenti u li jsiru elezzjonijiet straordinarji f'Ċipru kollu għat-terminu taż-żmien li jkun baqa' tal-Parlament Ewropew,

         IDDEĊIEDA KIF ĠEJ:
   Artikolu 1
   Fl-eventwalità tad-dħul fis-seħħ ta' ftehim komprensiv għall-problema ta' Ċipru, id-disposizzjonijiet li ġejjin għandhom japplikaw b'deroga minn Artikolu 190 (3) tat-Trattat tal-KE kif ukoll l-Artikolu 5 u l-Artikolu 10 (1) u l-Artikolu 11 (2) ta' l-Att ta' l-1976:

               (a)

               Il-mandat tar-rappreżentanti eletti tal-poplu ta' Ċipru fil-Parlament Ewropew għandu jintemm mall-ftuħ ta' l-ewwel sessjoni tal-Parlament Ewropew wara l-elezzjonijiet kif imsemmija fil-punt (b).

               (b)

               Elezzjonijiet straordinarji tar-rappreżentanti tal-poplu ta' Ċipru fil-Parlament Ewropew għandhom isiru f'Ċipru kollu għall-bqija tat-terminu 2004 — 2009 jew xi terminu sussegwenti tal-Parlament Ewropew fil-ġurnata tal-Ħadd li tiġi wara t-tmiem tal-perjodu ta' erba' xhur wara l-adozzjoni mill-Kunsill, bi qbil ma' l-Artikolu 1 (2) tal-Protokoll Nru. 10 ta' l-Att ta' l-Adeżjoni ta' l-2003, ta' l-ewwel deċiżjoni ta' l-irtirar tas-sospensjoni ta' l-applikazzjoni ta' l-acquis.

               (ċ)

               Il-mandat tal-membri tal-Parlament Ewropew eletti fl-elezzjonijiet imsemmija f'(b) għandu jibda mall-ftuħ ta' l-ewwel sessjoni tal-Parlament Ewropew wara l-elezzjonijiet imsemmija f'(b) u għandu jintemm mall-ftuħ ta' l-ewwel sessjoni tal-Parlament Ewropew wara l-elezzjoni li jkun imiss.

         Artikolu 2
   Din id-Deċiżjoni għandha tidħol fis-seħħ fil-ġurnata ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmula fil-Lussemburgu, nhar il-10 ta' Ġunju 2004.

            Għall-Kunsill

            Il-President

         D. AHERN

      (1)  ĠU L 278, tat-8.10.1976, p. 1.

      (2)  ĠU L 283, tal-21.10.2002, p. 1.


title: Deċiżjoni tal-Kunsill 2014/400/PESK tas- 26 ta' Ġunju 2014 li testendi l-mandat tar-Rappreżentant Speċjali tal-Unjoni Ewropea fil-Kosovo

text:
               27.6.2014

               MT

               Il-Ġurnal Uffiċjali tal-Unjoni Ewropea

               L 188/68

         DEĊIŻJONI TAL-KUNSILL 2014/400/PESK
   tas-26 ta' Ġunju 2014
   li testendi l-mandat tar-Rappreżentant Speċjali tal-Unjoni Ewropea fil-Kosovo (1)

   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-25 ta' Jannar 2012, il-Kunsill adotta d-Deċiżjoni 2012/39/PESK (2) li taħtar lis-Sur Samuel ŽBOGAR bħala r-Rappreżentant Speċjali tal-Unjoni Ewropea (RSUE) fil-Kosovo. Il-mandat tar-RSUE għandu jiskadi fit-30 ta' Ġunju 2014.

               (2)

               Il-mandat tar-RSUE għandu jiġi estiż għal perijodu ulterjuri ta' tmien xhur.

               (3)

               Ir-RSUE ser jimplimenta l-mandat tiegħu fil-kuntest ta' sitwazzjoni li tista' tiddeterjora u li tista' xxekkel il-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Samuel ŽBOGAR bħala r-Rappreżentant Speċjali tal-Unjoni Ewropea (RSUE) huwa b'dan estiż sat-28 ta' Frar 2015. Il-Kunsill jista' jiddeċiedi li l-mandat tar-RSUE jintemm qabel abbażi ta' valutazzjoni mill-Kumitat Politiku u ta' Sigurtà (KPS) u proposta tar-Rappreżentant Għoli għall-Affarijiet Barranin u l-Politika ta' Sigurtà (RGħ).
   Artikolu 2
   Objettivi ta' politika
   Il-mandat tar-RSUE għandu jkun ibbażat fuq l-objettivi ta' politika tal-Unjoni fil-Kosovo. Dawn jinkludu rwol mexxej fil-promozzjoni ta' Kosovo stabbli, vijabbli, paċifiku, demokratiku u multietniku; it-tisħiħ tal-istabbiltà fir-reġjun u l-kontribut għal kooperazzjoni reġjonali u r-relazzjonijiet tajba tal-viċinat fil-Balkani tal-Punent; il-promozzjoni ta' Kosovo li jkun impenjat għall-istat tad-dritt u għall-protezzjoni tal-minoritajiet u tal-wirt kulturali u reliġjuż; l-appoġġ għall-progress tal-Kosovo lejn l-Unjoni f'konformità mal-perspettiva Ewropea fir-reġjun, f'konformità mal-Konklużjonijiet rilevanti tal-Kunsill.
   Artikolu 3
   Mandat
   Sabiex jinkisbu l-objettivi ta' politika, il-mandat tar-RSUE għandu jkun li:

               (a)

               joffri l-konsulenza u l-appoġġ tal-Unjoni fil-proċess politiku;

               (b)

               jippromovi koordinazzjoni politika ġenerali tal-Unjoni fil-Kosovo;

               (c)

               isaħħaħ il-preżenza tal-Unjoni fil-Kosovo u jiżgura l-koerenza u l-effettività tagħha;

               (d)

               jipprovdi gwida politika lokali lill-Kap tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO), inkluż dwar l-aspetti politiċi ta' kwistjonijiet relatati ma' responsabbilitajiet eżekuttivi;

               (e)

               jiżgura l-konsistenza u l-koerenza tal-azzjoni tal-Unjoni fil-Kosovo, inkluż sabiex tiġi ggwidata t-tranżizzjoni tal-EULEX lokalment;

               (f)

               jappoġġa l-progress tal-Kosovo lejn l-Unjoni, f'konformità mal-perspettiva Ewropea fir-reġjun, permezz ta' komunikazzjoni pubblika mmirata u attivitajiet ta' komunikazzjoni tal-Unjoni mfassla biex ikunu żgurati l-fehim u l-appoġġ usa' mill-pubbliku tal-Kosovo dwar kwistjonijiet relatati mal-Unjoni, inkluża l-ħidma tal-EULEX;

               (g)

               jissorvelja, jassisti u jiffaċilita l-progress dwar il-prijoritajiet politiċi, ekonomiċi u Ewropej, f'konformità mal-kompetenzi u r-responsabbiltajiet istituzzjonali rispettivi;

               (h)

               jikkontribwixxi għall-iżvilupp u l-konsolidazzjoni tar-rispett għad-drittijiet tal-bniedem u l-libertajiet fundamentali fil-Kosovo, inkluż fir-rigward tan-nisa u t-tfal u l-protezzjoni tal-minoranzi, skont il-politika dwar id-drittijiet tal-bniedem tal-Unjoni u l-Linji Gwida tal-Unjoni dwar id-Drittijiet tal-Bniedem;

               (i)

               jassisti fl-implimentazzjoni tad-djalogu bejn Belgrad u Pristina ffaċilitat mill-Unjoni.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat waqt li jaġixxi taħt l-awtorità tar-RGħ.
   2.   Il-KPS għandu jżomm kollegament privileġġat mar-RSUE u għandu jkun il-punt ta' kuntatt primarju tar-RSUE mal-Kunsill. Il-KPS għandu jipprovdi lir-RSUE gwida strateġika u direzzjoni politika fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f'koordinazzjoni mill-qrib mas-Servizz Ewropew għall-Azzjoni Esterna (SEAE) u d-dipartimenti rilevanti tiegħu.
   Artikolu 5
   Finanzjament
   1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta' Lulju 2014 sat-28 ta' Frar 2015 għandu jkun ta' EUR 1 450 000.
   2.   In-nefqa għandha tiġi ġestita f'konformità mal-proċeduri u r-regoli applikabbli għall-baġit ġenerali tal-Unjoni. Iċ-ċittadini tal-pajjiżi tar-reġjun tal-Balkani tal-Punent għandhom ikunu jistgħu jagħmlu offerti għal kuntratti.
   3.   L-amministrazzjoni tan-nefqa għandha tkun soġġetta għal kuntrattat bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull nefqa.
   Artikolu 6
   Formazzjoni u kompożizzjoni tal-iskwadra
   1.   Għandu jiġi assenjat persunal ddedikat lir-RSUE biex jimplimenta l-mandat tiegħu u biex jikkontribwixxi għall-koerenza, il-viżibbiltà u l-effettività tal-azzjoni globali tal-Unjoni fil-Kosovo. Fil-limiti tal-mandat tiegħu u l-mezzi finanzjarji korrispondenti disponibbli, ir-RSUE għandu jkun responsabbli mill-istruttura tal-iskwadra tiegħu. L-iskwadra għandha tinkludi l-konsulenza esperta dwar kwistjonijiet speċifiċi ta' politika kif jirrikjedi l-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tal-iskwadra tiegħu.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta' persunal biex jaħdem mar-RSUE. Is-salarju ta' tali persunal sekondat għandu jkun kopert mill-Istat Membru jew mill-istituzzjoni tal-Unjoni Ewropea konċernata jew l-SEAE, rispettivament. L-esperti sekondati mill-Istati Membri għall-istituzzjonijiet tal-Unjoni jew is-SEAE jistgħu wkoll jiġu assenjati sabiex jaħdmu mar-RSUE. Il-persunal internazzjonali b'kuntratt għandu jkollu ċ-ċittadinanza ta' Stat Membru.
   3.   Il-persunal kollu ssekondat għandu jibqa' taħt l-awtorità amministrattiva tal-Istat Membru emittenti, l-istituzzjoni tal-Unjoni jew is-SEAE u għandu jwettaq dmirijietu u jaġixxi fl-interessi tal-mandat tar-RSUE.
   Artikolu 7
   Privileġġi u immunitajiet tar-RSUE u l-persunal tiegħu
   Il-privileġġi, immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u tal-membri tal-persunal tiegħu għandhom jiġu miftehmin mal-partijiet ospitanti, kif adatt. L-Istati Membri u s-SEAE għandhom jagħtu l-appoġġ kollu meħtieġ għal dan il-għan.
   Artikolu 8
   Sigurtà ta' informazzjoni klassifikata tal-UE
   1.   Ir-RSUE u l-membri tal-iskwadra tiegħu għandhom jirrispettaw il-prinċipji u l-istandards minimi ta' sigurtà stabbiliti bid-Deċiżjoni tal-Kunsill 2013/488/UE (3).
   2.   Ir-RGħ għandu l-awtorità sabiex jirrilaxxa lin-NATO/KFOR informazzjoni u dokumenti klassifikati tal-UE sal-livell “CONFIDENTIEL UE/EU CONFIDENTIAL” iġġenerati għall-finijiet tal-azzjoni, f'konformità mar-regoli ta' sigurtà għall-protezzjoni ta' informazzjoni klassifikata tal-UE.
   3.   Ir-RGħ huwa awtorizzat biex jirrilaxxa lin-Nazzjonijiet Uniti (NU) u lill-Organizzazzjoni għas-Sigurtà u l-Kooperazzjoni fl-Ewropa (OSKE), skont il-ħtiġijiet operattivi tar-RSUE, informazzjoni u dokumenti klassifikati tal-UE sal-livell “RESTREINT UE/EU RESTRICTED” li jiġu ġġenerati għall-finijiet tal-azzjoni, skont ir-regoli ta' sigurtà għall-protezzjoni ta' informazzjoni klassifikata tal-UE. Għandhom jiġu mfassla arranġamenti lokali għal dan il-għan.
   4.   Ir-RGħ huwa awtorizzat jirrilaxxa dokumenti mhux klassifikati tal-UE li jkunu relatati mad-deliberazzjonijiet tal-Kunsill rigward l-azzjoni koperta mill-obbligu tas-segretezza professjonali skont l-Artikolu 6(1) tar-Regoli ta' Proċedura tal-Kunsill (4) lil partijiet terzi assoċjati ma' din id-Deċiżjoni.
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li r-RSUE tingħata aċċess għal kull informazzjoni rilevanti.
   2.   Id-delegazzjoni tal-Unjoni u/jew l-Istati Membri, għandhom, kif xieraq, jipprovdu appoġġ loġistiku fir-reġjun.
   Artikolu 10
   Sigurtà
   F'konformità mal-politika tal-Unjoni dwar is-sigurtà ta' persunal skjerat barra l-Unjoni f'kapaċità operattiva taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, f'konformità mal-mandat tar-RSUE u s-sitwazzjoni ta' sigurtà fiż-żona taħt ir-responsabbiltà tiegħu, għas-sigurtà tal-persunal kollu taħt l-awtorità diretta tar-RSUE, b'mod partikolari billi:

               (a)

               jistabbilixxi pjan ta' sigurtà speċifiku bbażat fuq gwida mis-SEAE, li jinkludi miżuri ta' sigurtà fiżiċi, organizzattivi u proċedurali speċifiċi, li jirregolaw l-immaniġġar tal-moviment mingħajr periklu tal-persunal lejn, u ġewwa, iż-żona taħt ir-responsabbiltà tiegħu, kif ukoll il-ġestjoni ta' inċidenti ta' sigurtà u pjan ta' kontinġenza u evakwazzjoni tal-missjoni;

               (b)

               jiżgura li l-persunal kollu skjerat barra mill-Unjoni jkun kopert b'assigurazzjoni ta' riskju għoli kif meħtieġ mill-kondizzjonijiet fiż-żona taħt ir-responsabbiltà tiegħu;

               (c)

               jiżgura li l-membri kollha tal-grupp tar-RSUE li jkunu ser jiġu skjerati barra l-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel jaslu fiż-żona taħt ir-responsabbiltà tiegħu jew kif jaslu, abbażi tal-klassifikazzjonijiet tar-riskju assenjati għal dik iż-żona;

               (d)

               jiżgura li jiġu implimentati r-rakkomandazzjonijiet kollha maqbula magħmula wara valutazzjonijiet regolari ta' sigurtà u tipprovdi lir-RGħ, lill-Kunsill u lill-Kummissjoni b'rapporti bil-miktub dwar l-implimentazzjoni tagħhom u dwar kwistjonijiet oħra ta' sigurtà fil-qafas tar-rapporti dwar il-progress u l-implimentazzjoni tal-mandat.

         Artikolu 11
   Rappurtar
   Ir-RSUE għandu regolarment jipprovdi rapporti lir-RGħ u lill-KPS. Ir-RSUE għandu jirrapporta wkoll lill-gruppi ta' ħidma tal-Kunsill, kif meħtieġ. Għandhom jiġu ċirkolati rapporti regolari permezz tan-netwerk COREU. Ir-RSUE jista' jipprovdi rapporti lill-Kunsill Affarijiet Barranin. F'konformità mal-Artikolu 36 tat-Trattat, ir-RSUE jista' jkun involut fl-għoti ta' informazzjoni lill-Parlament Ewropew.
   Artikolu 12
   Koordinazzjoni
   1.   Ir-RSUE għandu jikkontribwixxi għall-unità, il-konsistenza u l-effikaċja tal-azzjoni tal-Unjoni u għandu jgħin biex jiġi żgurat li l-istrumenti kollha tal-Unjoni u l-azzjonijiet kollha tal-Istati Membri jkunu ta' impenn b'mod konsistenti biex jinkisbu l-objettivi ta' politika tal-Unjoni. L-attivitajiet tar-RSUE għandhom jiġu kkoordinati ma' dawk tal-Kummissjoni, kif ukoll ma' dawk ta' RSUE oħrajn li jkunu attivi fir-reġjun, kif adatt. Ir-RSUE għandu jipprovdi informazzjoni regolari lill-missjonijiet tal-Istati Membri u lid-delegazzjonijiet tal-Unjoni.
   2.   Fuq il-post, għandu jinżamm kollegament mill-qrib mal-Kapijiet tad-delegazzjonijiet tal-Unjoni fir-reġjun u mal-Kapijiet tal-Missjoni tal-Istati Membri. Huma għandhom jagħmlu kull sforz biex jassistu lir-RSUE fl-implimentazzjoni tal-mandat. Ir-RSUE għandu jipprovdi gwida politika lokali lill-Kap tal-EULEX KOSOVO, inkluż dwar l-aspetti politiċi ta' kwistjonijiet relatati ma' responsabbiltajiet eżekuttivi. Ir-RSUE u l-Kmandat tal-Operazzjoni Ċivili għandhom jikkonsultaw lil xulxin kif meħtieġ.
   3.   Ir-RSUE għandu wkoll iżomm kollegament ma' aġenziji lokali rilevanti u ma' atturi internazzjonali u reġjonali oħra fuq il-post.
   4.   Ir-RSUE, flimkien ma' atturi tal-Unjoni oħra preżenti fuq il-post, għandu jiżgura t-tixrid u l-kondiviżjoni ta' informazzjoni bejn l-atturi tal-Unjoni fuq il-post bil-ħsieb li jinkiseb livell għoli ta' għarfien komuni dwar is-sitwazzjoni u ta' valutazzjoni komuni.
   Artikolu 13
   Assistenza b'rabta ma' pretensjonijiet
   Ir-RSUE u l-persunal tiegħu għandu jassisti billi jipprovdu elementi li jirreaġixxu għal kwalunkwe pretensjoni u obbligu li joħroġ mill-mandati tar-RSUE preċedenti fil-Kosovo, u għandhom jipprovdu assistenza amministrattiva u aċċess għall-fajls rilevanti għal dawn l-għanijiet.
   Artikolu 14
   Reviżjoni
   L-implimentazzjoni ta' din id-Deċiżjoni u l-konsistenza tagħha ma' kontributi oħra mill-Unjoni għar-reġjun għandhom jiġu analizzati regolarment. Ir-RSUE għandu jippreżenta lir-RGħ, lill-Kunsill u lill-Kummissjoni rapport komprensiv dwar l-implimentazzjoni tal-mandat qabel l-aħħar ta' Novembru 2014.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mill-1 ta' Lulju 2014.

      Magħmul fi Brussell, is-26 ta' Ġunju 2014.

            Għall-Kunsill

            Il-President

         E. VENIZELOS

      (1)  Din in-nomina hi mingħajr preġudizzju għall-pożizzjonijiet dwar l-istatus, u hija konformi ma' UNSCR 1244/1999 u mal-Opinjoni tal-QIĠ dwar id-dikjarazzjoni tal-indipendenza tal-Kosovo.

      (2)  ĠU L 23, 26.1.2012, p. 5.

      (3)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli ta' sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).

      (4)  Id-Deċiżjoni 2009/937/KE tal-1 ta' Diċembru 2009 li tadotta r-Regoli ta' Proċedura tal-Kunsill (ĠU L 325, 11.12.2009, p. 35).


title: Deċiżjoni tal-Kunsill 2009/1012/PESK tat- 22 ta’ Diċembru 2009 dwar appoġġ għall-attivitajiet tal-UE għall-promozzjoni tal-kontroll tal-esportazzjoni ta’ armi u l-prinċipji u l-kriterji tal-Pożizzjoni Komuni 2008/944/PESK fost pajjiżi terzi

text:
               29.12.2009

               MT

               Il-Ġurnal Uffiċjali tal-Unjoni Ewropea

               L 348/16

         DEĊIŻJONI TAL-KUNSILL 2009/1012/PESK
   tat-22 ta’ Diċembru 2009
   dwar appoġġ għall-attivitajiet tal-UE għall-promozzjoni tal-kontroll tal-esportazzjoni ta’ armi u l-prinċipji u l-kriterji tal-Pożizzjoni Komuni 2008/944/PESK fost pajjiżi terzi
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 26(2) u l-Artikolu 31(1) tiegħu,
   Billi:

               (1)

               Fis-26 ta’ Ġunju 1997, il-Kunsill adotta l-Programm tal-UE għall-Prevenzjoni u l-Ġlieda kontra t-Traffikar Illeċitu ta’ Armi Konvenzjonali, li jimpenja lill-UE u lill-Istati Membri tagħha sabiex jieħdu azzjoni konċertata biex lil jassistu pajjiżi oħra fil-prevenzjoni u l-ġlieda kontra t-traffiku illeċitu tal-armi.

               (2)

               Fit-8 ta’ Diċembru 2008, il-Kunsill adotta l-Pożizzjoni Komuni 2008/944/PESK li tiddefinixxi regoli komuni li jirregolaw il-kontroll tal-esportazzjoni ta’ teknoloġija u tagħmir militari, li tistabbilixxi tmien kriterji għall-esportazzjoni ta’ armi konvenzjonali (1), tistabbilixxi mekkaniżmu ta’ notifika u konsultazzjoni għal ċaħdiet u tinkludi proċedura ta’ trasparenza permezz tal-pubblikazzjoni tar-rapporti annwali tal-UE dwar l-esportazzjoni tal-armi. Dik il-Pożizzjoni Komuni tikkontribwixxi sinifikament għall-armonizzazzjoni ta’ linji ta’ politika nazzjonali dwar il-kontroll tal-esportazzjoni tal-armi u l-prinċipji u l-kriterji tagħha ġew sottoskritti uffiċjalment minn diversi pajjiżi terzi.

               (3)

               L-Artikolu 11 tal-Pożizzjoni Komuni 2008/944/PESK jiddikjara li l-Istati Membri ser jagħmlu ħilithom kollha biex iħeġġu Stati oħra li jesportaw armi biex japplikaw il-kriterji tal-Pożizzjoni Komuni.

               (4)

               L-Istrateġija Ewropea ta’ Sigurtà adottata minn Kapijiet ta’ Stat u Gvern fit-12 ta’ Diċembru 2003 ssemmi ħames sfidi ewlenin li jridu jiġu ffaċċjati mill-UE fl-ambjent ta’ wara l-Gwerra Bierda: it-terroriżmu, il-proliferazzjoni tal-armi tal-qerda tal-massa, il-konflitti reġjonali, il-falliment tal-Istat u l-kriminalità organizzata. Il-konsegwenzi taċ-ċirkolazzjoni mhux ikkontrollata ta’ armi konvenzjonali huma ċentrali għal erba’ minn dawn il-ħames sfidi. Tabilħaqq, it-trasferiment mhux ikkontrollat tal-armi jikkontribwixxi fl-aggravazzjoni tat-terroriżmu u l-kriminalità organizzata, u huwa fattur prinċipali fit-tfaqqigħ u l-firxa ta’ konflitti, kif ukoll fil-waqgħa tal-istrutturi tal-Istat. Flimkien ma’ dan, l-Istrateġija tissottolinja l-importanza ta’ kontrolli ta’ esportazzjoni biex jikkontrollaw il-proliferazzjoni.

               (5)

               L-Istrument Internazzjonali li Jippermetti lill-Istati biex Jidentifikaw u Jintraċċaw, b’Mod f’Waqtu u Affidabbli, Armi Żgħar u Armamenti Ħfief Illeċiti, adottat mill-Assemblea Ġenerali tan-Nazzjonijiet Uniti fit-8 ta’ Diċembru 2005, jimmira li jtejjeb l-effettività ta’, u jikkumplimenta, ftehimiet eżistenti bilaterali, reġjonali u internazzjonali biex jevita, jiġġieled u jeradika l-kummerċ illeċitu ta’ armi żgħar u armamenti ħfief fl-aspetti kollha tiegħu.

               (6)

               L-Istrateġija tal-UE biex tiġġieled l-akkumulazzjoni u t-traffikar illeċitu ta’ armi żgħar u armamenti ħfief (SALW) u l-munizzjon tagħhom, adottata mill-Kunsill Ewropew fil-15 u fis-16 ta’ Diċembru 2005, tipprevedi li fil-livell reġjonali u internazzjonali l-UE għandha, tappoġġa t-tisħiħ tal-kontrolli tal-esportazzjoni u l-promozzjoni tal-kriterji tal-Kodiċi ta’ Kondotta dwar l-Esportazzjoni ta’ Armi, sussegwentement sostitwit mill-Pożizzjoni Komuni 2008/944/PESK, billi inter alia, tgħin pajjiżi terzi jabbozzaw leġislazzjoni nazzjonali dwar dan u tippromwovi miżuri biex tittejjeb it-trasparenza.

               (7)

               Fis-6 ta’ Diċembru 2006 l-Assemblea Ġenerali tan-Nazzjonijet Uniti, bl-appoġġ tal-Istati Membri kollha tal-Unjoni Ewropea, adottat ir-Riżoluzzjoni 61/89, intitolata “Lejn trattat dwar il-kummerċ fl-armi: stabbiliment ta’ standards internazzjonali komuni għall-importazzjoni, l-esportazzjoni u t-trasferiment ta’ armi konvenzjonali”. F’Diċembru 2006 u f’Ġunju u Diċembru 2007, il-Kunsill adotta konklużjonijiet li jissottolinjaw li huwa importanti għall-UE u l-Istati Membri li jkollhom rwol attiv u jikkooperaw ma’ Stati u organizzazzjonijiet reġjonali oħra fil-proċess fi ħdan in-Nazzjonijiet Uniti biex jistabbilixxu standards internazzjonali komuni għall-importazzjoni, l-esportazzjoni u t-trasferiment ta’ armi konvenzjonali, li jkunu ta’ kontribut kbir għall-indirizzar tal-proliferazzjoni mhux mixtieqa u irresponsabbli ta’ armi konvenzjonali li jimminaw il-paċi, is-sigurtà, l-iżvilupp u r-rispett sħiħ għad-drittijiet tal-bniedem.

               (8)

               Fis-17 ta’ Marzu 2008, il-Kunsill adotta l-Azzjoni Konġunta 2008/23/PESK dwar appoġġ għall-attivitajiet tal-UE gaħll-promozzjoni tal-kontroll tal-esportazzjoni ta’ armi u l-prinċipji u l-kriterji tal-Kodiċi ta’ Kondotta tal-UE dwar l-Esportazzjoni ta Armi bejn pajjiżi terzi (2); l-aħħar attività taħt din l-Azzjoni Konġunta seħħet fis-27 u t-28 ta’ Ottubru 2009,

         ADOTTA DIN ID-DEĊIŻJONI:
   Artikolu 1
   1.   Għall-finijiet tal-implimentazzjoni prattika ta’:

               —

               l-Istrateġija Ewropea ta’ Sigurtà,

               —

               l-Istrateġija tal-UE biex tiġġieled l-akkumulazzjoni illeċita u t-traffikar tal-SALW u l-munizzjon tagħhom,

               —

               l-Artikolu 11 tal-Pożizzjoni Komuni 2008/944/PESK,

               —

               il-Programm tal-UE għall-Prevenzjoni u l-Ġlieda kontra t-Traffikar Illeċitu fl-Armi Konvenzjonali,

               —

               l-Istrument Internazzjonali li Jippermetti lill-Istati Jidentifikaw u Jintraċċaw, b’mod f’Waqtu u Affidabbli, Armi Żgħar u Armamenti Ħfief Illeċiti, u

               —

               il-Konklużjonijiet tal-Kunsill dwar Trattat Internazzjonali dwar il-Kummerċ fl-Armi,

         l-Unjoni Ewropea għandha tappoġġa attivitajiet sabiex tippromwovi l-objettivi li ġejjin:

               (a)

               il-promozzjoni fost il-pajjiżi terzi tal-kriterji u l-prinċipji tal-Pożizzjoni Komuni 2008/944/PESK;

               (b)

               l-assistenza lil pajjiżi terzi fl-abbozzar u l-implimentazzjoni ta’ leġislazzjoni biex jiġi żgurat kontroll effettiv tal-esportazzjoni ta’ armi;

               (ċ)

               l-assistenza lil pajjiżi terzi fit-taħriġ ta’ uffiċjali ta’ liċenzjar biex tiġi żgurata implimentazzjoni adegwata u infurzar ta’ kontrolli tal-esportazzjoni ta’ armi;

               (d)

               l-assistenza lil pajjiżi terzi u lir-reġjun fl-elaborazzjoni ta’ rapporti nazzjonali u reġjonali dwar l-esportazzjoni ta’ armi u l-promozzjoni ta’ forom oħra ta’ skrutinju sabiex tiġi promossa t-trasparenza u r-responsabbiltà fl-esportazzjoni ta’ armi;

               (e)

               it-tħeġġiġ tal-pajjiżi terzi biex jappoġġaw il-proċess tan-Nazzjonijiet Uniti bil-għan li jiġi adottat trattat internazzjonali li jorbot u li jistabbilixxi standards komuni għall-kummerċ dinji f’armi konvenzjonali, u li tassisti fl-iżgurar li dawn ikunu f’pożizzjoni biex jikkonformaw ma’ tali standards komuni possibbli.

         2.   Deskrizzjoni tal-proġetti li jgħinu dawn l-objettivi, kif msemmija fil-paragrafu 1, hija mniżżla fl-Anness.
   Artikolu 2
   1.   Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ), għandu jkun responsabbli għall-implimentazzjoni ta’ din id-Deċiżjoni.
   2.   L-implimentazzjoni teknika tal-proġetti msemmija fl-Artikolu 1(2) għandha titwettaq mill-entità implimentattiva li ġejja:
   L-Uffiċċju Federali Ġermaniż tal-Ekonomija u l-Kontroll tal-Esportazzjoni, BAFA.
   3.   L-entità implimentattiva għandha twettaq il-kompiti tagħha taħt ir-responsabbiltà tar- RGħ. Għal dan l-iskop, ir-RGħ għandu jidħol fl-arranġamenti neċessarji mal-aġenzija implimentattiva.
   Artikolu 3
   1.   L-ammont finanzjarju ta’ referenza għall-implimentazzjoni tal-proġetti msemmija fl-Artikolu 1(2) għandu jkun ta’ EUR 787 000.
   2.   L-infiq iffinanzjat mill-ammont stabbilit fil-paragrafu 1 għandu jkun amministrat f’konformità mal-proċeduri u r-regoli applikabbli għall-baġit tal-Unjoni.
   3.   Il-Kummissjoni għandha tissorvelja l-implimentazzjoni tajba tal-kontribut tal-UE msemmi fil-paragrafu 1 ta’ dan l-Artikolu. Għal dan il-għan, hija għandha tikkonkludi ftehim ta’ finanzjament mal-entità implimentattiva msemmija fl-Artikolu 2(2). Il-ftehimiet għall-finanzjament għandhom jistipulaw li l-entità implimentattiva għandha tiżgura viżibbiltà tal-kontribuzzjoni tal-UE, adatta għad-daqs tiegħu.
   4.   Il-Kummissjoni għandha tagħmel ħilitha biex tikkonkludi l-ftehim ta’ finanzjament imsemmi fil-paragrafu 3 malajr kemm jista’ jkun wara d-dħul fis-seħħ ta’ din id-Deċiżjoni. Hija għandha tinforma lill-Kunsill bi kwalunkwe diffikultajiet f’dak il-proċess u bid-data tal-konklużjoni tal-ftehim.
   Artikolu 4
   1.   Rapport fattwali dwar il-progress miksub f’kull pajjiżi benefiċjarju għandu jitħejja mal-konklużjoni tal-aħħar workshop u skambji tal-persunal taħt din id-Deċiżjoni mill-Kapijiet tal-Missjoni tal-UE f’kull wieħed mill-pajjiżi benefiċjarji.
   2.   Ir-RGħ, għandu jirrapporta lill-Kunsill dwar l-implimentazzjoni ta’ din id-Deċiżjoni, abbażi ta’ rapporti regolari mħejjija mill-entità implimentattiva msemmija fl-Artikolu 2(2) u l-Kapijiet tal-Missjoni msemmija fil-paragrafi 1 ta’ dan l-Artikolu. Ir-rapporti għandhom jiffurmaw il-bażi għall-evalwazzjoni magħmula mill-Kunsill. Il-Kummissjoni għandha tkun assoċjata b’mod sħiħ u għandha tipprovdi informazzjoni dwar l-implimentazzjoni finanzjarja tal-proġetti kif imsemmija fl-Artikolu 3(3).
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tiskadi 24 xahar wara d-data tal-konklużjoni tal-ftehim ta’ finanzjament imsemmi fl-Artikolu 3(3), jew sitt xhur wara d-data tal-adozzjoni tagħha jekk l-ebda ftehim ta’ finanzjament ma jkun ġie konkluż f’dak il-perijodu.
   Artikolu 6
   Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

      Magħmul fi Brussell, it-22 ta’ Diċembru 2009.

            Għall-Kunsill

            Il-President

         A. CARLGREN

      (1)  ĠU L 335, 13.12.2008, p. 99.

      (2)  ĠU L 75, 18.3.2008, p. 81.

      ANNESS

         Appoġġ għall-attivitajiet tal-UE għall-promozzjoni tal-kontroll tal-esportazzjoni ta’ armi u l-prinċipji u l-kriterji tal-Pożizzjoni Komuni 2008/944/PESK fost pajjiżi terzi

      I.   Objettivi

      L-objettivi ġenerali ta’ din id-Deċiżjoni huma:

                  (a)

                  il-promozzjoni fost il-pajjiżi terzi tal-kriterji u l-prinċipji tal-Pożizzjoni Komuni 2008/944/PESK;

                  (b)

                  l-assistenza lil pajjiżi terzi fl-abbozzar u l-implimentazzjoni ta’ leġislazzjoni biex jiġi żgurat kontroll effettiv tal-esportazzjoni ta’ armi;

                  (ċ)

                  l-assistenza lil pajjiżi fit-taħriġ ta’ uffiċjali ta’ liċenzjar biex tiġi żgurata implimentazzjoni adegwata u infurzar ta’ kontrolli ta’ esportazzjoni ta’ armi;

                  (d)

                  l-assistenza lil pajjiżi u reġjuni fl-elaborazzjoni ta’ rapporti nazzjonali u reġjonali dwar l-esportazzjoni ta’ armi u l-promozzjoni ta’ forom oħra ta’ skrutinju sabiex tiġi promossa t-trasparenza u r-responsabbiltà fl-esportazzjoni ta’ armi;

                  (e)

                  it-tħeġġiġ tal-pajjiżi terzi biex jappoġġaw il-proċess tan-Nazzjonijiet Uniti bil-għan li jiġi adottat trattat internazzjonali li jorbot u li jistabbilixxi standards komuni għall-kummerċ dinji f’armi konvenzjonali, u li tassisti fl-iżgurar li dawn ikunu f’pożizzjoni biex jikkonformaw ma’ tali standards komuni possibbli.

            II.   Proġetti

                  Għan:
                  Li tipprovdi assistenza teknika lil pajjiżi terzi interessati li wrew rieda li jtejbu l-istandards u l-prattiki tagħhom fil-qasam tal-kontroll tal-esportazzjonijiet ta’ teknoloġija u tagħmir militari, u biex jallinjaw l-istandards u l-prattiki tagħhom ma’ dawk maqbula u applikati mill-Istati Membri tal-Unjoni Ewropea, u stabbiliti fil-Pożizzjoni Komuni 2008/944/PESK tat-8 ta’ Diċembru 2008; u l-Gwida għall-Utenti li takkumpanjaha.

                  Deskrizzjonijiet u stima tal-ispejjeż:

                              (i)

                              Workshops ma’ gruppi ta’ pajjiżi
                              Il-proġett ser jieħu l-forma ta’ 5 workshops ta’ jumejn li għalihom ser jiġu mistiedna uffiċjali tal-gvern, tad-dwana u tal-liċenzjar mill-grupp ta’ pajjiżi magħżul. Rappreżentanti tal-industrija tad-difiża jistgħu wkoll jiġu mistiedna. Il-workshops jistgħu jseħħu f’pajjiż benefiċjarju jew f’post ieħor determinat mir-RGħ. It-taħriġ fl-oqsma rilevanti ser jingħata mill-esperti mill-amministrazzjonijiet nazzjonali tal-Istati Membri tal-UE, minn pajjiżi li allinjaw ruħhom mal-Pożizzjoni Komuni tal-Kunsill 2008/944/PESK; mis-Segretarjat tal-Kunsill tal-IE u/jew mis-settur privat (inkluż NGOs).

                              (ii)

                              Skambji tal-persunal
                              Il-proġett ser jieħu l-forma ta’ massimu ta’ erba’ żjarat ta’ ħidma jew studju minn uffiċjali tal-gvern u/jew uffiċjali tal-liċenzjar mill-pajjiżi kandidati benefiċjarji tal-UE lill-awtoritajiet rilevanti tal-Istati Membri tal-UE jew massimu ta’ erba’ żjarat ta’ ħidma jew studju ta’ mhux aktar minn xahar minn uffiċjali tal-gven u/jew uffiċjali tal-liċenzjar mill-Istati Membri tal-UE lill-awtoritajiet rilevanti ta’ pajjiżi benefiċjarji ta’ mhux aktar minn xahar (1).

            III.   Tul ta’ żmien

      It-tul ta’ żmien totali stmat għall-implimentazzjoni tal-proġetti ser ikun ta’ 24 xahar.
      IV.   Benefiċjarji

                  L-ewwel nofs tal-2010:

                              (i)

                              Il-pajjiżi tal-Balkani tal-Punent (l-Albanija; il-Bosnja u Ħerzegovina; il-Kroazja; Dik li kienet ir-Repubblika Jugoslava tal-Maċedonja; il-Montenegro u s-Serbja);

                              (ii)

                              L-imsieħba Mediterranji tal-Afrika ta’ Fuq għall-Politika Ewropea tal-Viċinat (l-Alġerija; l-Eġittu; il-Libja; il-Marokk u t-Tuneżija);

                  It-tieni nofs tal-2010:
                  L-imsieħba tal-Ewropa tal-Lvant u l-Kawkasu għall-Politika Ewropea tal-Viċinat (l-Armenja; l-Azerbajġan; il-Belarus; il-Ġeorġja; il-Moldova u l-Ukraina);

                  L-ewwel nofs tal-2011:
                  Il-pajjiżi tal-Balkani tal-Punent (l-Albanija; il-Bosnja u Ħerzegovina; il-Kroazja; Dik li kienet ir-Repubblika Jugoslava tal-Maċedonja; il-Montenegro u s-Serbja);

                  It-tieni nofs tal-2011:
                  L-Imsieħba tal-Ewropa tal-Lvant u l-Kawkasu għall-Politika Ewropea tal-Viċinat (l-Armenja; l-Azerbajġan; il-Belarus; il-Ġeorġja; il-Moldova u l-Ukraina).

            Jekk ċirkostanzi mhuż mistennija jagħmlu neċessarju li ssir emenda tal-lista tal-benefiċjarji jew iż-żmien taż-żamma tal-workshops, il-Grupp ta’ Ħidma dwar l-Esportazzjoni ta’ Armi Konvenzjonali (COARM) jista’, fuq proposta mir-RGħ, jiddeċiedi li jagħmel dan.
      Jekk xi wieħed minn dawn il-pajjiżi msemmija hawn fuq ma jkunx jixtieq jipparteċipa fil-workshop, pajjiżi addizzjonali jistgħu jiġu magħżula (2) mill-imsieħba addizzjonali li ġejjin tal-Politika Ewropea tal-Viċinat: l-Iżrael; il-Ġordan; il-Libanu; l-Awtorità Palestinjana u s-Sirja.
      V.   Valutazzjoni tal-impatt

      L-impatt ta’ din id-Deċiżjoni u l-Azzjoni Konġunta 2008/230/PESK għandu jiġi vvalutat mat-tmiem tal-aħħar workshop u l-iskambji tal-persunal taħt din id-Deċiżjoni. Dan ser isir fil-forma ta’ rapporti fattwali dwar l-adozzjoni tal-leġislazzjoni rilevanti, l-istabbiliment ta’ awtoritajiet tal-kontroll tal-esportazzjoni u kontrolli tal-esportazzjoni effettivi fil-pajjiżi benefiċjarji. Ir-rapporti ser jitħejjew mill-Kapijiet tal-Missjoni tal-UE f’kull wieħed mill-pajjiżi benefiċjarji.

         (1)  L-għażla tal-benefiċjarji tal-iskambji tal-persunal għandha tinqabel fi ħdan il-Grupp ta’ Xogħol tal-Kunsill relevantifuq proposta tar-RGħ..

         (2)  Li jrid jiġi maqbul tinqabel fi ħdan il-Grupp ta’ Xogħol tal-Kunsill relevanti fuq proposta mir-RGħ.


title: Id-Deċiżjoni tal-Kummissoni tas-27 ta' Novembru bil-ħsieb ta' l-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-addozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu ikunu iffittjati ma' u/jew ikunu wżati ma' vetturi bir-roti u l-kondizzjonijet reċiproċi ta' l-approvazzjonijiet mogħtija fuq il-bażi ta' dawn il-preskrizzjonijet (Ftehim Rivedut ta' l-1958)

text:
Avviż Legali Importanti

|

31997D0836

Official Journal L 346 , 17/12/1997 P. 0078 - 0094

		Id-Deċiżjoni tal-Kummissonitas-27 ta' Novembrubil-ħsieb ta' l-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-addozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu ikunu iffittjati ma' u/jew ikunu wżati ma' vetturi bir-roti u l-kondizzjonijet reċiproċi ta' l-approvazzjonijiet mogħtija fuq il-bażi ta' dawn il-preskrizzjonijet("Ftehim Rivedut ta' l-1958")(97/836/KE)IL-KUNSILL TA' L-UNJONI EWROPEA,Wara li kunsidra t-Trattat li jistabbilixxi l-Komunità Ewropea, u b'mod partikolari l-Artikoli 100a u 113 tat-Trattat, flimkien ma' l-Artikolu 228(2), l-ewwel sentenza, l-Artikolu 228(3), tieni sub-inċiż, u l-Artikolu 228(4) tat-Trattat,Wara li kunsidra l-proposta mill-Kummissjoni [1],Wara li kunsidra il-kunsens tal-Parlament Ewropew [2],(1) Billi, fid-Deċiżjoni tiegħu tat-23 ta' Ottubru 1990, il-Kunsill awtorizza l-Kummissjoni biex tieħu sehem fin-negozjati li jikkonċernaw ir-riviżjoni tal-Ftehim tal-Kummissjoni Ekonomika tan-Nazzjonijet Uniti (ECE) li jikkonċerna l-addozzjoni tal-kondizzjonijiet uniformi ta' l-approvazzjoni u r-rikonoxximent reċiproku ta' l-approvazzjoni tat-taghmir u l-partijiet tal-karrozza, magħmulin f'Ġinevra fl-20 ta' Marzu 1958;(2) Billi l-Ftehim tal-1958 ġie rivedut;(3) Billi, bħala riżultat tan-negozjati msemmija qabel, il-Komunità għandha l-għażla li ssir Parti Kontraenti mal-Ftehim Rivedut fil-kapaċita tagħha bħala organizzazzjoni ta' integrazzjoni ekonomika reġjonali għal-liema l-Istati Membri trasferew il-poteri fil-qasam kopert bil-Ftehim;(4) Billi l-adeżjoni fil-Ftehim Rivedut jikkostitwixxi għan għall-politika komuni tal-kummerċ b'mod konformi ma' l-Artikolu 113 tat-Trattat biex ineħħi l-barrieri tekniċi għall-kummerċ fil-karrozzi bejn Partijiet Kontraenti; billi involviment mill-Komunita irid iżid il-piż ma' l-armonizzazzjoni ta' l-attivitajiet li saru skond dak il-Ftehim u għandhom għalhekk jippermettu aċċess eħfef għas-swieq ta' pajjiżi terzi; billi dan l-involviment irid jirriżulta fit-twaqqif ta' konsistenza bejn l-istrumenti riferuti bħala r-"Regolamenti", addottati taħt il-Ftehim Rivedut, u l-leġislazzjoni tal-Komunità f'dan il-qasam;(5) Billi l-approvazzjoni tal-karrozzi u l-armonizzazzjoni teknika ssir fuq il-bażi ta' Direttivi li jikkonċernaw sistemi ta' vetturi, komponenti u unitajiet tekniċi separati skond l-Artikolu 100a tat-Trattat, liema tikkonċerna t-twaqqif u t-tħaddim tas-suq intern; billi, mill-1 ta' Jannar fir-rigward tal-kategorija tal-vetturi M1, l-armonizzazzjoni hi totali u mandatorja fit-tifsira tad-Direttiva tal-Kunsill 70/156/KEE tas-6 ta' Frar 1970 fuq l-appromizzazzjoni tal-liġijiet ta' l-Istati Membri li jirrelataw mat-tip ta' approvazzjoni ta' karozzi u t-trejlers tagħhom [3] u d-Direttivi separati fuq din il-kategorija ta' vettura;(6) Billi l-adeżjoni fil-Ftehim Rivedut mill-Komunità teħtieġ emendi għall-istrumenti addottati b'mod konformi mal-proċedura provduta fl-Artikolu 189b tat-Trattat; billi l-kunsens tal-Parlament Ewropew hu għalhekk meħtieġ;(7) Billi l-istumenti riferuti bħala r-"Regolamenti" addottati fl-entitajiet skond il-Ftehim tar-Revediment għandhom jorbtu lill-Komunità fl-iskadenza tal-perjodu ta' sitt xhur wara n-notifikazzjoni tagħhom jekk il-Komunità għad m'għamlitx magħrufa l-opposizzjoni tagħha għalihom, billi hi għandha għalhekk tistipula li l-vot tal-Komunità li jikkonċerna t-tali strumenti għandu jkun preċedut bid-deċiżjoni addottata b'mod konformi ma' l-istess proċedura bħal dik li tapplika għall-Adeżjoni tal-Ftehim Rivedut, jekk dawk l-istrumenti ma jikkostitwux sempliċiment addozzjoni għall-progress tekniku;(8) Billi, madankollu, jassumi li l-addozzjoni ta' regolament ta' dan it-tip sempliciment tikkostitwixxi addozzjoni għall-progress tekniku, l-vot tal-Komunità għandu jiġi deċiż b'mod konformi mal-proċedura wżata għall-addozzjonijet tekniċi lid-Direttivi fuq it-tip ta' approvazzjoni tal-vetturi;(9) Billi hu xieraq biex tistabbilixxi arranġamenti prattiċi fir-rigward ta' l-involviment tal-Komunità u ta' l-Istati Membri fil-Ftehim Rivedut;(10) Billi l-Ftehim Rivedut jipprovdi għall-proċedura sempliċi għall-emendi tiegħu; billi forma ta' teħid ta' deċiżjoni fil-livell Komunità għandha tkun mibdija billi jieħdu kont tal-limitazzjonijiet ta' dik il-proċedura;(11) Billi, kif meħtieġ fil-Ftehim Rivedut, kwalunkwe' Parti Kontratanti ġdida għandha għażla, meta titfa' l-istrumenti tagħha tas-sħubija, li tiddikjara b'mod impenjattiv li għandha l-ħsieb li ma tkunx marbuta b'ċerti Regolamenti UN/ECE ta' liema hi trid tagħti d-dettalji; billi il-Komunità tixtieq li tagħmel użu mid-dispożizzjoni biex teċċedi immedjatament mal-lista ta' Regolamenti konsidrati li huma essenzali għat-tħaddim tajjeb tas-sistema ta' approvazzjoni tal-vetturi, kif definuti qabel fid-Direttivi 70/156/KEE, 74/150/KEE [4] u 92/61/KE [5], u in vista' ta' l-importanza fir-rigward ta' l-approvazzjoni tal-vetturi fil-livell tal-Komunità u, l-istess, fl-livell internazzjonali, biex teżamina l-iskop għall-adeżjoni sussegwenti għar-Regolamenti l-oħrajn fuq bażi ta' każ b'każ;(12) Billi l-adeżjoni ma tippreġudikax l-għażla tat-twaqqif ta' l-applikazzjoni tar-Regolamenti UN/ECE stabbiliti fil-lista aċċettata mill-Komunità, kif provduta fl-Artikolu 1(6) tal-Ftehim Rivedut; billi t-tali twaqqif ħa jikkonċerna b'mod partikolari l-każi fejn il-Komunità taddotta valuri limitati iktar strinġenti għal min iħammeġ u min ikun responsabbli ghal emmissjonijiet tal-ħoss u filwaqt li r-Regolamenti UN/ECE korrispondenti m'humiex emendati kif jixraq;(13) Billi, fejn il-Komunità teċċedi mhux għar-Regolamenti UN/ECE kollha, imma għal-lista definita tat-tali Regolamenti konsidrati essenzali għat-tħaddim tajjeb tal-proċedura ta' l-approvazzjoni tat-tip ta' vettura, dawk l-Istati Membri li jinkitbu għat-tali Regolamenti għal-liema l-Komunità ma taċċedix m'għandhomx ikunu permessi biex ikomplu jimmaniġaw u jiżviluppaw dawk ir-Regolamenti;(14) Billi, skond l-Artikolu 234 tat-Trattat, Stati Membri għandhom jassiguraw li bħalissa m'hemm l-ebda inkompatibbilita bejn ir-Regolamenti UN/ECE iffirmati qabel, imma għal-liema l-Komunita ma sseħbitx, u l-leġislazzjoni kurrenti korrispondenti tal-Komunità;(15) Billi l-kitba fir-Regolamenti UN/ECE mill-Istati Membri m'għandhiex tkun inkompatibbli mad-dispożizzjonijiet tad-Direttivi 70/156/KEE, 74/150/KEE u 92/61/KEE, u għandha tieħu kont tal-proċeduri tad-Direttiva tal-Kunsill 83/189/KEE tat-28 ta' Marzu 1983 li tfassal proċedura għall-proviżjoni ta' l-informazzjoni fil-qasam ta' l-istandards tekniċi u regolamenti [6];(16) Billi, taħt ir-regoli tal-Komunità, l-Istati Membri jridu jiehdu hsieb biex jimplimentaw l-obligazzjonijet li joħorġu minn l-Artikoli 2, 4 u 5 tal-Ftehim Rivedut,IDDEĊIEDA KIF ĠEJ:Artikolu 1Il-Komunità għandha tissieħeb fil-Ftehim ta' l-Ewropa tal-Kummissjoni Ekonomika tan-Nazzjonijiet Uniti li jikkonċerna l-addozzjoni tal-preskrizzjonijet tekniċi uniformi għall-vetturi bir-roti, taghmir u partijiet liema jistgħu jkunu iffittjati ma' u/jew ikunu wżati ma' vetturi bir-roti u l-kondizzjonijet għar-rikonoxximent reċiproku ta' l-approvazzjonijiet mogħtija fuq il-bażi ta' dawn il-preskrizzjonijet, minn hawn ‘il quddiem riferrut bħala l-"Ftehim Rivedut".It-test tal-Ftehim Rivedut hu stabilit bħal fl-Anness I ma' din id-Deċiżjoni.Artikolu 2Il-President tal-Kunsill għandu jkun awtorizzat biex jaħtar persuna bil-poter li titfa' l-istrument ta' l-adeżjoni kif meħtieġ bl-Artikolu 6(3) tal-Ftehim Rivedut u jagħmel n-notifikazzjoni li tinsab fl-Anness IV ma' din id-Deċiżjoni.Artikolu 31. Skond l-Artikolu 1(5) tal-Ftehim Rivedut, il-Komunità għandha tgħid li l-adeżjoni tagħha ħa tkun ristretta għall-implimentazzjoni tar-Regolamenti UN/ECE mniżżlin fl-Anness II ta' din id-Deċiżjoni.2. Skond l-Artikolu 1(6) tal-Ftehim Rivedut, il-Komunità tista', b'mod konformi mal-proċedura stabilita fit-tieni daħla ta' l-Artikolu 4(2) ta' din id-Deċiżjoni, tiddeċiedi biex tieqaf tapplika Regolament UN/ECE li hi tkun aċċettat qabel.3. Skond l-Artikolu 1(7) tal-Ftehim Rivedut, il-Komunità tista', b'mod konformi mal-proċedura stabilita fit-tieni daħla ta' l-Artikolu 4(2) ta' din id-Deċiżjoni, tiddeċiedi biex taplika wieħed, ftit jew kollha mir-Regolamenti UN/ECE għal-liema hi ma ssieħbitx fiż-żmien ta' l-adeżjoni tagħha fil-Ftehim Rivedut.Artikolu 41. L-arranġamenti prattiċi fir-rigward ta' l-involviment tal-Komunità u l-Istati Membri fir-rigward tax-xogħol ta' l-UN/ECE huma stabiliti fl-Anness III.Il-kontibuzzjoni tal-Komunità fir-rigward tal-prijoritajiet tal-programm ta' xogħol tal-UN/ECE għandha tkun stabbilita b'mod konformi mal-proċedura stabbilita fl-Anness III, punt 1.2. Il-Komunità għandha tivvota favur l-addozzjoni ta' kwalunkwe' abbozz ta' Regolament UN/ECE jew abbozz ta' emenda għar-Regolament- fejn, jekk Regolament eżistenti għal-liema hi aċċediet qed ikun addottat għal progress tekniku, l-abozz ġie approvat b'mod konformi mal-proċeduri stabiliti fl-Artikolu 13 tad-Direttiva 70/156/KEE,- fil-każijiet l-oħrajn kollha, fejn fuq proposta mill-Kummissjoni u fuq il-wasla tal-kunsens mill-Parlament Ewropew, il-Kunsill approva l-abbozz b'maġġoranza kwalifikata.3. Fejn Regolament UN/ECE jew emenda għar-Regolament UN/ECE ikunu addottati mingħajr mal-Komunità tkun ivvotat favur, il-Komunità għandha tesprimi oġġezzjoni b'mod konformi mat-tieni sub-inċiż ta' l-Artikolu 1(2) tal-Ftehim Rivedut.4. Fuq l-assunzjoni li l-Komunità ivvotat favur Regolament UN/ECE jew emenda għar-Regolament UN/ECE, id-deċiżjoni għandha tgħid jekk ir-Regolament sarx parti mis-sistema tal-KE fuq it-tip ta' approvazzjoni tal-vettura kollha u tbiddel l-liġi eżistenti fil-Komunità.5. Ir-Regolamenti UN/ECE u emendi għar-Regolamenti UN/ECE jorbtu fuq il-Komunità għandhom ikunu pubblikati fil-lingwi uffiċċjali tal-Komunitajiet fil-Ġurnal Uffiċjali tal-Komunitajiet Ewropej qabel id-dħul fis-seħħ.Artikolu 51. L-emendi proposti mal-Ftehim Rivedut sottomess lill-Parti Kontraenti f'isem il-Komunità għandhom ikunu addottati mill-Kunsill li jaġixxi fuq maġġoranza kwalifikata, fuq proposta mill-Kummissjoni u wara li jirċievi l-opinjoni mill-Parlament Ewropew.2. Id-deċizjoni jekk tqajjimx oġġezzjoni, jew mod ieħor, għall-emendi proposti mal-Ftehim Rivedut miġjuba mill-Partijiet Kontraenti l-oħrajn għandha tkun konformi mal-proċedura segwita biex tissieħeb ma' dak il-Ftehim. Fejn il-proċedura ma ġietx kompluta ġimgħa qabel l-iskadenza tal-limitu taż-żmien provdut fl-Artikolu 13(2) tal-Ftehim Rivedut, il-Kummissjoni tagħmel oġġezzjoni għall-emenda, f'isem il-Komunità, qabel mal-limitu taż-żmien jiskadi.Artikolu 6Dawk l-Istati Membri li għandhom jissieħbu, jew issieħbu, mar-Regolamenti UN/ECE għal-liema l-Komunità m'hix marbuta jistgħu jkomplu jimmaniġgjaw jew jiżviluppaw dawn ir-Regolamenti billi jaddottaw emendi li jirriflettu l-progress tekniku fil-waqt li jassiguraw:- li l-adeżjoni f'dawn ir-Regolamenti m'hix kompatibbli mad-dispożizzjonijiet tad-Direttivi 70/156/KEE, 74/150/KEE u 92/61/KEE, u- li l-proċeduri tad-Direttiva 83/189/KEE huma osservati.Magħmul fi Brussel, fis-27 ta' Novembru 1997.Għall-KunsillIl-PresidentG. Wohlfart[1] ĠU C 69, tas-7.3.1996, p. 4.[2] Kunsens mogħti fil-21 ta' Novembru 1997 (għadu mhux ippubblikat fil-Ġurnal Uffiċċjali).[3] ĠU L 42, tat-23.2.1970, p. 1. Direttiva kif l-aħħar emendata bid-Direttiva 96/27/KE (ĠU L 169, tat-8.7.1996, p. 1).[4] ĠU L 84, ta' l-24.3.1974, p. 10. Direttiva kif l-aħħar emendata bl-Att ta' l-Adeżjoni ta' l-1994.[5] ĠU L 225, ta' l-10.8.1992, p. 72. Direttiva kif l-aħħar emendata bl-Att ta' l-Adeżjoni ta' l-1994.[6] ĠU L 109, tas-26.4.1983, p. 8. Direttiva kif l-aħħar emendata bid-Deċiżjoni tal-Kummissjoni 96/139/KE (ĠU L 32, ta' l-10.2.1996, p. 31).--------------------------------------------------